CELEX: 52008SC1903
Language: lv
Date: 2008-05-19
Title: Priekšlikums Padomes lēmums par Eiropas Kopienas nostāju Enerģētikas kopienas Ministru padomē (Briselē, 2008. gada 27. jūnijā)

LV
LV    LV
 ---pagebreak---                EIROPAS KOPIENU KOMISIJA
                                               Briselē, 19.5.2008
                                               SEC(2008) 1903 galīgā redakcija
                                   Priekšlikums
                             PADOMES LĒMUMS
   par Eiropas Kopienas nostāju Enerģētikas kopienas Ministru padomē (Briselē,
                              2008. gada 27. jūnijā)
                               (iesniegusi Komisija)
LV                                                                             LV
 ---pagebreak---                                PASKAIDROJUMA RAKSTS
   Enerģētikas Kopienas Ministru padomes sanāksme notiks Briselē, 2008. gada 27. jūnijā. Lai
   Eiropas Kopiena varētu piedalīties attiecīgo lēmumu pieņemšanā, ir jāformulē Eiropas
   Kopienas nostāja saskaņā ar Līguma 300. pantu un atbilstīgi noteikumiem Padomes
   2006. gada 29. maija Lēmumā par to, lai Eiropas Kopiena noslēgtu Enerģētikas kopienas
   līgumu.
LV                                            2                                              LV
 ---pagebreak---                                            Priekšlikums
                                     PADOMES LĒMUMS
        par Eiropas Kopienas nostāju Enerģētikas kopienas Ministru padomē (Briselē,
                                      2008. gada 27. jūnijā)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu,
   ņemot vērā Padomes 2006. gada 29. maija Lēmumu 2006/500/EK, lai Eiropas Kopiena
   noslēgtu Enerģētikas kopienas līgumu, un jo īpaši tā 4. un 5. pantu,
   ņemot vērā Komisijas priekšlikumu,
   IR PIEŅĒMUSI ŠO LĒMUMU.
                                          Vienīgais pants
   Ņemot vērā, ka Briselē 2008. gada 27. jūnijā notiks Enerģētikas kopienas Ministru Padomes
   sanāksme, šā lēmuma pielikumā ir izklāstīta Kopienas nostāja par jautājumiem, uz ko attiecas
   Līguma 300. panta 2. punkta otrā daļa.
   Briselē,
                                               Padomes vārdā —
                                               priekšsēdētājs
LV                                               3                                               LV
 ---pagebreak---                                               PIELIKUMS
                                        Eiropas Kopienas nostāja
   • Eiropas Kopiena apstiprina Enerģētikas kopienas sekretariāta direktora finanšu
     atskaitīšanos par 2007. gadu.
   • Eiropas Kopiena atbalsta lēmuma pieņemšanu par to, kā īstenot 2006. gada 9. novembra
     Lēmumu, ar ko groza pielikumu Regulai (EK) Nr. 1228/2003 par nosacījumiem attiecībā
     uz pieeju tīklam elektroenerģijas pārrobežu tirdzniecībā. Eiropas Kopienas nostāja šajā
     lietā balstīta uz šādiem principiem.
            – Lēmums, ko apstiprinās Enerģētikas kopienas Ministru padome, nedrīkst ietekmēt
               Regulu (EK) Nr. 1228/2003 un jo īpaši ar to nedrīkst grozīt minētā lēmuma
               pielikuma 3.2. punktā noteiktos septiņus reģionus.
            – Lēmumā jānosaka reģions, kurā ietilpst Līgumslēdzējas puses un dalībvalstis, kam
               ir tiešs elektrotīklu starpsavienojums ar vismaz vienu Līgumslēdzēju pusi.
            – Lēmumā jāietver pārskatīšanas klauzula, lai ņemtu vērā tīklu attīstību un tirgus
               dinamiku, piemēram, jaunu elektrotīklu starpsavienojumu izveidi.
   • Eiropas Kopiena apstiprina procedūras aktu, kas attiecas uz Enerģētikas kopienas līguma
     90.–93. panta īstenošanu saistībā ar domstarpību izšķiršanu.
LV                                                 4                                           LV